KLASA: 007-02/24-01/1

URBROJ: 251-176-24-8

Zagreb, 16. travnja 2024.

**ZAPISNIK**

 **35. sjednice Školskog odbora održane 16. travnja 2024.**

**Početak sjednice:** 18,00

**Prisutni članovi Školskog odbora:** Višnja Dianežević, Marija Dianežević, Davor Radić, Zvonimir Bulić, Drago Župarić Iljić

**Odsutni članovi Školskog odbora**: Marija Luković, Ivana Kujundžić

Sjednici je prisutan ravnatelj Vatroslav Gabrić

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 5 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 34. sjednice Školskog odbora održane 7. ožujka 2024.
2. Radni odnosi – zapošljavanje na radnom mjestu učitelja/ice matematike
3. Izmjene Školskog kurikuluma – suglasnost školskog odbora za terensku nastavu 3.b razreda u Slavonski Brod
4. Izmjena GPIPRŠ i kurikuluma – 20.6. projektni dan - Dan talenata
5. Plan nabave - dopuna
6. Pitanja i prijedlozi

Predloženi *dnevni red* prihvaćen je jednoglasno (5 glasova „za“) te se prelazi na raspravu po pojedinim točkama.

**Ad. 1. Usvajanje zapisnika 33. sjednice održane 23. veljače 2024.**

Predsjednica Školskog odbora navodi kako je zapisnik poslan u e-mailu zajedno s pozivom. Pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik 33. sjednice održane 23. veljače 2024.

**Ad. 2.**  **Radni odnosi – zapošljavanje na radnom mjestu učitelja/ice matematike**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Učiteljica Iva Sabol koja mijenja učiteljicu Martinu Barić Bulović je privremeno nesposobna za rad. Ravnatelj navodi kako je za radno mjesto učitelj/ica matematike, raspisan natječaj 21. ožujka 2024. i trajao je do 29. ožujka 2024. Na natječaj su pristigle 2 prijave. Kandidat D. T. telefonskim putem je povukao svoju prijavu zbog pronalaska drugog posla. Povjerenstvo u sastavu Vatroslav Gabrić, Andrea Ljubej, kolega sustručnjak, i Mirela Bukovac, stručni suradnik edukator rehabilitator je donijelo Odluku o neprovođenju vrednovanja sukladno članku 8. stavku 5. Pravilnika o načinu i postupku zapošljavanja u Osnovnoj školi Odra.

Ravnatelj daje članovima na uvid natječajnu dokumentaciju Sanje Islamović.

Prijedlog se daje na raspravu.

Nakon provedene rasprave, ravnatelj daje prijedlog na glasovanje.

Članovi Školskog odbora jednoglasno daju suglasnost na **Odluku ravnatelja o zapošljavanju**  **Sanje Islamović** na radno mjesto učitelja matematike na određeno, puno radno vrijeme, do povratka učiteljice Martine Barić Bulović na rad, odnosno do zasnivanja radnog odnosa na temelju ponovljenog natječaja u roku od 5 mjeseci, sukladno odredbi članka 107. stavka 12. Zakona o odgoju i obrazovanju u osnovnoj i srednjoj školi.

**Ad 3. Izmjene Školskog kurikuluma – suglasnost Školskog odbora za terensku nastavu 3.b razreda u Slavonski Brod**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda.

Djed učenika Jagora (šukununuk Ivane Brlić-Mažuranić) pozvao je našu školu da posjetimo izložbu i vilu Brlićevac, i to na njezin 150. rođendan. Planiran je cjelodnevni izlet 3. b razreda u Slavonski Brod, u četvrtak 18. 4. od 8 do 18 sati (razgled izložbe o Ivani Brlić-Mažuranić u Muzeju Brodskog Posavlja, obilazak grada i tvrđave Brod te vile Brlićevac).

Nadalje, ravnatelj navodi kako je odgođena terenska nastava četvrtih razreda zbog toga što ponude agencija nisu odgovarale traženom.

Prijedlog se daje na raspravu.

Nakon provedene rasprave, predsjednica daje prijedlog na glasovanje.

Prisutni su dizanjem ruku dali suglasnost.

**Zaključak:** Članovi Školskog odbora jednoglasno su usvojili Izmjene Školskog kurikuluma 2023./2024.

**Ad 4. Izmjena GPIPRŠ i Kurikuluma – 20.6. projektni dan - Dan talenata**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj navodi kako se Dan talenata obilježava kao individualni nastupi učenika koji pohađaju razne izvanškolske aktivnosti i svoje vještine bi htjeli pokazati u školskom ozračju.

Prijedlog se daje na raspravu.

Nakon provedene rasprave, predsjednica daje prijedlog na glasovanje.

Prisutni su dizanjem ruku dali suglasnost.

**Zaključak:** Članovi Školskog odbora jednoglasno su usvojili izmjenu GPIPRŠ i Kurikuluma školske godine 2023./2024.

**Ad 5. Plan nabave – dopuna**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Obzirom na povećan broj učenika, u školskoj kuhinji postoji potreba za još jednom konkvektomatom. Procijenjena vrijednost nabave je 13.000,00 eura + PDV. Potrebno je dopuniti Plan nabave i provesti postupak jednostavne nabave.

Prijedlog se daje na raspravu.

Nakon provedene rasprave, predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili Dopune Plana nabave 2024.

**Ad 6. Pitanja i prijedlozi**

Predsjednica Školskog odbora daje riječ gospodinu Buliću. Gospodin Bulić je pitao zašto se Dan škole održava 22. travnja 2023., a ne na dan kad je stvarno Dan škole odnosno dan Sv. Jurja 23. travnja 2023. Ravnatelj prihvaća sugestiju da se ubuduće Dan škole slavi točno na dan Sv. Jurja, kad god to bude moguće. Ravnatelj je obrazložio da su učenici zauzeti zbog aktivnosti u društvenom domu, vatrogascima i sl. i da je zbog toga ove godine bilo tako napravljeno.

Nije bilo drugih pitanja i prijedloga.

Predsjednica zaključuje sjednicu u 19,00 sati.

Zapisnik završava na trećoj (3) stranici.

|  |  |  |
| --- | --- | --- |
| Zapisnik sastavila: |  | Predsjednica Školskog odbora |
|  |  |  |
| Monika Sakoman, tajnica |  | Višnja Dianežević |